বিভিন্ন গণমাধ্যমের খবরে আরও জানা গেছে যুক্তরাষ্ট্রের প্রেসিডেন্ট নির্বাচনে রিপাবলিকান প্রার্থী ডোনাল্ড ট্রাম্প জয়ী হওয়ার পর যুক্তরাষ্ট্রের বিপুল সংখ্যক অভিবাসী কানাডা ও নিউজিল্যান্ডে চলে যাওয়ার কথা ভাবছেন। দেশ দুটিতে তারা স্থায়ী বসবাসের ভিসাও খুঁজছেন। ট্রাম্পের বিজয় নিশ্চিত হওয়ার পর হাজার হাজার মার্কিনি কানাডা সরকারের অভিবাসন বিষয়ক ওয়েবসাইটে ঢোকার চেষ্টা করেন। একইসঙ্গে অনেক মানুষ এ চেষ্টায় সাইটটি বন্ধ হয়ে যায়। একইভাবে নিউজিল্যান্ড সরকারের অভিবাসন বিষয়ক ওয়েবসাইটেও যুক্তরাষ্ট্র থেকে ভিজিট উল্লেখযোগ্য হারে বেড়ে গেছে। নিউজিল্যান্ড সরকারের অভিবাসন বিষয়ক কর্মকর্তারা বলছেন, তারা ওয়েবসাইটের মাধ্যমে স্থায়ী বসবাস ও শিক্ষা সংক্রান্ত ভিসা প্রদান কার্যক্রম পরিচালনা করেন। গত দুই সপ্তাহে যুক্তরাষ্ট্র থেকে দুই ক্যাটাগরির ভিসা আবেদন ব্যাপক হারে বেড়েছে। তারা বলছেন, ১ থেকে ৯ নভেম্বরের মধ্যে যুক্তরাষ্ট্র থেকে এক হাজার ৫৯৩ জন নিউজিল্যান্ডে স্থায়ী বসবাস ও শিক্ষা ভিসার আবেদন করেছেন। অন্য সময় এক মাসে যে সংখ্যক আবেদন পড়ে, গত সাত দিনে তার চেয়ে ৫০ শতাংশ আবেদন বেশি পড়েছে। একইভাবে কানাডায় পাড়ি জমাতেও অনেক আমেরিকান অভিবাসী, দূতাবাসের ওয়েভসাইটে ভিজিট করছে।